Poison Idea

Poison Idea Portlanden (Oregon, AEBak) sortutako hardcore punk talde bat da.

 Taldekideak 

 Jerry A. (Jerry Lang) - ahotsa.
 Pig Champion (Thomas E. Roberts, †) - gitarra.
 Glen Estes (1980-1984) - baxua.
 Dean Johnson (1980-1986) - bateria.
 Eric Oldsen (1987-1988) - gitarra.
 Kid Cocksman (1988) - gitarra.
 Aldine Striknine (1988- ) - gitarra.
 Chris Tense (1984-1987) - baxua.
 Mondo (1988, 1991) - baxua eta gitarra.
 Myrtle Tickner (Charley Nims, 1989-) - baxua.
 Thee Slayer Hippy (Steve Hanford, 1987-) - bateria.
 Jimmy Taylor (2006) - gitarra.
 Chris Carey (2006) - baxua.
 Chris Cuthbert (2006) - bateria

 Historia 

1980an, Jerry Lang kantariak, Tom Roberts (Pig Champion) gitarra-jotzaileak, Glen Estes baxu-jotzaileak eta Dean Johnson bateria-jotzaileak sortu zuten, Black Flagen inspiratuta.

1983an, Pick Your King lehen EPa kaleratu zuten. 1984an, Chris Tense sartu zen, Glen Estesen ordez. Record Collectors Are Pretentious Assholes lana grabatu zuten: hor, lehen aldiz rock doinuak sartu zituen.

1986an Kings of Punk diskoa kaleratu zuten, hardcorea eta heavy metala nahasita. Droga, alkohol eta janari lasterrarekin zituzten arazoen ondorioz, guztiak izugarri gizendu ziren, denak 130 kilo gainditzeraino. Adibiderik nabarmenena Tom Roberts zen, 200 kilotik gorako pisua baitzuen. Horren ondorioz, bere buruari Pig Champion ("Urde txapelduna") ezizena jarri zion.

Kings of Punk diskoaren ondoren, Chris Tensek eta Dean Johnsonek taldea utzi zuten, nahiz eta Tense 1987an berriz itzuli. Urte horretan, bigarren gitarra-jotzaile bat (Vegetable Olson) eta The Slayer Hippy bateria-jotzailea batu zitzaizkien: haiekin, War All the Time LPa, Getting the Fear eta Filthkick EPak argitaratu zituzten.

Garai hartan, taldekide ugari sartu-irtenean ibili ziren; hala ere, egonkortasuna lortu zuten Jerry A., Pig Champion, Myrtle Tickner (Charley Nims) baxu-jotzailea, The Slayer Hippy eta Kid Cocksman eta Aldine Strichnine bigarren gitarra-jotzaileekin. Azken biak elkarren artean tartekatuz ibili ziren. Denbora horretan guztian, Pig Championek gizentzen segitu zuenez, eserita jo behar izan zuen.

1989an American Leather beren diskoetxea eratu zuten: haren bidez, bi lan kaleratu zituzten, 1982ko beren maketaren berrargitarapena zen, EP formatuan, eta Discontent EPa.

1990ean, Feel The Darkness kaleratu zuten. Strychninek taldea utzi eta Mondo hasi zen gitarra jotzen.

1992an Pajama Party eta Blank Blackout Vacant diskoak agertu ziren. Estudioko azken lanak izan ziren, 1993an Pig Championek alde egin eta taldea desegin egin zen. Hala ere, horren ondoren hainbat disko kaleratu zituzten: 1993ko We Must Burn eta Your Choice Live Series eta 1994ko Religion and Politics Part II & II.

1998an berriro elkartu eta Learning to Scream EPa atera zuten. Segidan, bira batean hastekoak ziren, baina bukatu aurretik berriz banandu ziren.

2006ko abenduaren 31n, Pig Champion Portlandeko bere etxean hil zen. Heriotzaren arrazoia ez da ziurra, baina giltzurruneko infekzioa zuen. Beste diskoa bat prestatzen ari ziren artean (Last Will and Testament), bera hil ondoren kaleratua eta izenburua, Pigek berak eskatua. Jerry A.ren iritziz, Pigek bazekien azken egunak gertu zeudena, nahiz eta taldeko inori ez zion esan. Azken CD hori Farewell Recordsek kaleratu zuen.
 Diskografia 
 Diskoak 

 Darby Crash Rides Again (autoekoizpena, 1982). Maketa.
 Kings of Punk (Pusmort, 1986).
 War All the Time (Alchemy, 1987).
 Fuck Ian MacKaye (American Leather, 1989).
 Feel the Darkness (American Leather, 1990).
 Dutch Courage (Bitzcore, 1991). Zuzeneko diskoa.
 Pajama Party (Tim Kerr, 1992). Bertsio diskoa.
 Blank Blackout Vacant (Taang!, 1992).
 Your Choice Live Series (Your Choice Records, 1993).
 We Must Burn (Tim Kerr, 1993).
 Religion and Politics Part I & II (Tim Kerr, 1994).
 The Early Years (Bitzcore, 1994).
 The Best of Poison Idea (Taang!, 2000).
 Latest Will and Testament (Farewell, 2006).

 Singleak eta EPak 

 Pick Your King (Fatal Erection, 1983). EPa.
 Record Collectors Are Pretentious Assholes (Fatal Erection, 1984). EPa.
 Filthkick (Shitfool, 1988). EPa.
 Getting the Fear (Rockport, 1988). EPa, LP formatuan.
 Picture Disc (American Leather, 1989).
 Darby Crash Rides Again (American Leather, 1989).
 Discontent (American Leather, 1990).
 Punish Me (American Leather, 1991).
 Live in Vienna (American Leather, 1991).
 Official Bootleg (American Leather, 1991).
 Learning to Scream (Taang!, 1998). EPa.
 Religion & Politics 2x7 (Insipid). EPa eta CDa.

 Beste talde batekin partekatua 

 Poison Idea eta Babes In Toyland. EPa, elkarlanean.

 Bildumetako partehartzeak 

 «M.I.A.», «All Right» eta «Young Lord» kantak, Grievous Musical Harm bilduman (Xcentric Noise, 1983).
 «Laughing Boy» kanta, Drinking Is Great EP bilduman (Fatal Erection, 1985).
 «Typical» eta «Die On Your Knees» kantak, Cleanse the Bacteria (Pusmort, 1985).
 «New Rose» kanta, Punk’s Not Dread LP bilduman (Sink Below, 1991).
 «Just to Get Away» kanta, Punk O' Rama Vol. 2 bilduman (Epitaph Records, 1996).

 Kanpo estekak 

Kategoria:Ameriketako Estatu Batuetako musika taldeak
Kategoria:1980ko hamarkadako musika taldeak
Kategoria:1990eko hamarkadako musika taldeak
Kategoria:Hardcore musika taldeak
Kategoria:Punk musika taldeak